Arne Fredly

Arne Helge Fredly (født 1964 i Molde) er en norsk aksjetrader og tidligere aksjemegler. Han er sønn av agronom og tidligere ordfører i Molde Asmund Fredly og utdannet siviløkonom fra Norges Handelshøyskole i Bergen.Informasjon i Dagbladet 7. mai 2001. 

Arne Fredly startet meglerkarrieren i Alfred Berg Kapitalforvaltning som 24-åring og var der i fire år. Senere gikk han til Jan Petter Colliers meglerhus Sundal Collier Forvaltning. Her ble han etter hvert sjefmegler og nest største partner. Han sluttet i desember 2000«Gullgutten slutter», Dagens Næringsliv 30. desember 2000. for å starte som investor for egen regning. Siste likning viste da en skattbar inntekt på 42 millioner kroner.«Meglerne bader i penger - igjen», Aftenposten morgenutgave 17. august 2000.

Han har bygd opp en stor formue og driver sitt eget investeringsfond. Ifølge bladet Kapitals oversikt over Norges 400 rikeste, hadde han i 2023 en formue på 6,5 milliarder kroner. I juli 2008 hadde han portrettintervju i fjernsyn, da han var gjest i Christian Strands talkshow I kveld på NRK2. 

Fredly flyttet i 2001 til Monaco av økonomiske grunner.– Styrtrik på å holde kjeft, Dagbladet, publisert 07.05.2001

I 2003 kjøpte han eiendommen Munkebakken på Lysaker i Bærum for ca. 90–100 millioner kroner.«Munkebakken knuser alle prisrekorder», VG 13. november 2003.«Sikret seg forkjøpsrett», Dagens Næringsliv 14. november 2003. Med grunnlag i en avtale med selgeren, Einar Nagell-Erichsen, måtte Fredly betale ytterligere 15 millioner i 2007.«Turboinvestor Arne Fredly har kuppet Norges flotteste privateiendom», Dagbladet 19. februar 2007. Seinere samme år solgte han eiendommen til Kjell Inge Røkkes selskap Aker for 165 millioner, men angret seg etter kort tid og kjøpte den tilbake for nærmere 200 millioner kroner.«Kostbar boliganger», Dagens Næringsliv 16. oktober 2007.

Han er kjent for å investere i kostbare superbiler. I 2004 kjøpte han en Mercedes-Benz SLR McLaren i Norge for over fem millioner kroner.Fredly hentet superbilen  fra hegnar.no den 6. juni 2004. I mai 2007 kjøpte han Michael Schumachers Ferrari F2005 (#248) fra Formel 1-sesongen 2005 for 14 millioner kroner.Arne Fredly kjøper verdens raskeste bil for 14 millioner koner fra hegnar.no den 16. mai 2007. Han hadde i 2008 eid tre Bugatti Veyron,Bader ikke i pengebinge  i Romsdals budstikke den 29. februar 2008. og i 2013 kjøpte han LaFerrari til 11 millioner kroner.Stein Ove Haugen, Fredly kjøper vanvittig Ferrari til 11 millioner kroner hos hegnar.no den 7. mars 2013. 

 Referanser 

Kategori:Norske investorer
Kategori:Norske tradere
Kategori:Norske børsmeglere
Kategori:Personer fra Molde kommune
Kategori:Fødselsdato ikke oppgitt